Det kom til at koste en 40-årig lokal kvinde livet, da hendes Nissan mandag eftermiddag ramte frontalt sammen med en modkørende Toyota på Hobrovej i Hadsund. I Toyotaen sad et ægtepar på hhv. 64 og 60, der begge slap fra ulykken med livet i behold, oplyser politiet. Bilinspektørerne arbejder nu på at afklare årsagen til det frontale sammenstød, der ifølge vagtchefen ved Nordjyllands Politi skete et sted, hvor vejen slår flere bugt. Sammenstødet skete ud for nr. 236 på Hobrovej. Kvinden blev dræbt på stedet. /ritzau/

Opsummering:
En 40-årig kvinde mistede livet, da hun kørte frontalt sammen
med en modkørende personbil. Et ældre ægtepar overlevede
sammenstødet.